Overenie interakcií.
Možem kombinovať spitomin.a elicea avečer.trittico
Dobrý deň,
ďakujeme za Vašu otázku.
Pri súčasnom užívaní uvedených liekov bolo pozorovaných viacero stredne závažných interakcií.
Pri súčasnom užívaní liekov Spitomin a Trittico bola pozorovaná stredne závažná interakcia, pri ktorej je riziko trojnásobného až šesťnásobného zvýšenia ALT (alaninaminotransferázy). Pri súbežnom podávaní sa odporúča postupovať s opatrnosťou.
Rovnako bola pozorovaná stredne závažná interakcia aj pri súčasnom užívaní liekov Elicea a Spitomin, pri ktorej je riziko zvýšeného tlmivého účinku na CNS (centrálnu nervovú sústavu) a vzácne boli hlásené prípady záchvatov u pacientov užívajúcich buspirón (Spitomin) súbežne s SSRI (Elicea). Táto kombinácia si vyžaduje opatrnosť.
V prípade, že predpisujúci lekár bol informovaný o užívaných liekoch, zvážil tieto interakcie a prispôsobil nastavenej terapii dávkovanie. Pokiaľ však lieky predpisoval lekár, ktorý nemal informácie o ostatných užívaných liekoch, je potrebné upovedomiť lekára o danej skutočnosti.
Prajem pekný zvyšok dňa.
S pozdravom
PharmDr. Patrícia Čečková